Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Vidovec („Službeni vjesnik Varaždinske županije“ broj 20/21), Općinsko vijeće Općine Vidovec na 2. sjednici održanoj dana 9. srpnja 2021. godine, donosi

**ODLUKU**

**o financiranju nabave radnih bilježnica, likovnih mapa i kutija za tehničku kulturu**

**za učenike osnovnih škola s područja Općine Vidovec**

**Članak 1.**

Općina Vidovec financira nabavu radnih bilježnica, likovnih mapa i kutija za tehničku kulturu za učenike Osnovne škole Vidovec, Osnovne škole Tužno i Područne škole Nedeljanec.

Financiranje nabave radnih bilježnica odnosi se na odabrane radne bilježnice od 1. do 8. razreda osnovne škole, uključujući i radne bilježnice za izborne predmete, likovne mape te kutije za tehničku kulturu, a sve sukladno dostavljenom popisu od strane osnovnih škola.

**Članak 2.**

Pravo na financiranje nabave radnih bilježnica, likovnih mapa i kutija za tehničku kulturu ostvaruju učenici Osnovne škole Vidovec, Osnovne škole Tužno te Područne škole Nedeljanec koji imaju prebivalište na području Općine Vidovec te ukoliko to pravo ne ostvaruju po nekoj drugoj osnovi.

**Članak 3.**

Jedinstveni upravni odjel Općine Vidovec provesti će nabavu radnih bilježnica, likovnih mapa i kutija za tehničku kulturu sukladno Zakonu o javnoj nabavi („Narodne novine“ broj 120/16).

**Članak 4.**

Učenicima koji polaze osnovnu školu izvan područja Općine Vidovec, a imaju prijavljeno prebivalište na području Općine Vidovec te pravo na druge obrazovne materijale ne ostvaruju po drugoj osnovi, Općina Vidovec će financirati nabavu radnih bilježnica, likovnih mapa i kutija za tehničku kulturu temeljem podnesenog zahtjeva roditelja, odnosno skrbnika.

Zahtjevu za financiranje iz prethodnog stavka podnositelj zahtjeva prilaže:

* dokaz o prebivalištu (preslike osobnih iskaznica roditelja/skrbnika i učenika ili uvjerenje o prebivalištu učenika),
* preslike računa o kupnji potrebnih radnih bilježnica, likovne mapa i kutije za tehničku kulturu te
* presliku tekućeg računa na koji će se isplatiti iznos troškova nabave radnih bilježnica, likovnih mapa i kutija za tehničku kulturu.

**Članak 5.**

Sredstva za nabavu radnih bilježnica, likovnih mapa i kutija za tehničku kulturu osigurana su u Proračunu Općine Vidovec za 2021. godinu.

**Članak 6.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 602-01/21-01/07

URBROJ: 2186/10-01/1-21-02

Vidovec, 09. srpnja 2021.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović